Osnovna šola Janka Modra, okrožnice za učence

Dol pri Ljubljani

Videm 17, 1262 Dol pri Ljubljani

Datum: 4.6.2018

**ŠPORTNI DAN UČENCEV PREDMETNE STOPNJE,**

**TOREK, 5.6.2018**

**»ALTERNATIVNI ŠPORTI«**

**I. SPLOŠNE INFORMACIJE in NAVODILA**

1. Za športni dan učencev predmetne stopnje, ki bo jutri,  **TOREK, 5.6.2018**, vsak oddelek prejme posebno okrožnico. Bistvene podatke iz okrožnice si zapišite, zlasti čas odhoda avtobusa na prizorišče športnega dne in potrebščine. Okrožnice bodo objavljene tudi na oglasni deski pri računovodstvu, prav tako seznam udeležencev in njihovih spremljevalcev. Okrožnice bodo objavljene tudi na spletni strani šole.
2. Za učence predmetne stopnje bomo v torek v šoli pripravili malice, prav tako kosila. Dodatno osvežilno pijačo prinesite od doma!
3. Pohodniki morate biti obuti v kvalitetne športne copate z narebranim podplatom. Priporočamo uporabo planinskih čevljev. Vsem udeležencem športnega dne priporočamo, da se po potrebi zaščitite pred nevarnimi sončnimi žarki (krema za sončenje, pokrivalo za glavo). Pohodniki se zaščitite s sredstvi proti klopom. Oblecite se v športna oblačila, primerna napovedanim temperaturam. Ne pozabite na rezervna oblačila in zaščito pred morebitnimi padavinami.
4. Ob povratku s prizorišč športnega dne boste imeli učenci na voljo čas za kosilo. Domov odidete s prvim možnim šolskim avtobusom po rednem voznem redu.
5. Vsi udeleženci športnega dne ste se dolžni držati navodil učiteljev, ki vas bodo spremljali oz. vodnikov, ki bodo vodili izvajanje športnega dne, da ne bi prišlo do nesreče oz. poškodbe.

**II. DODATNE INFORMACIJE ZA:**

**7. razred**

**Rafting**

Rafting bo potekal po reki Savi, s startom v Medvodah in ciljem v Tacnu.

Udeleženci raftinga morate imeti za aktivnosti na vodi kopalke. Izvajalec bo poskrbel za neoprenske obleke. S seboj morate prinesti dodatno obutev (npr. stari športni copati, nikakor pa natikači), brisačo in vrečko za mokro garderobo. Zaradi hladne vode, je namerno škropljenje prepovedano!!

Odhod **posebnega avtobusa** v Tacen in naprej v Medvode bo **ob 8.20 izpred matične šole.**  Vozači pridete k šoli z 2. vožnjo šolskega avtobusa. Udeleženci iz Beričevega in Brinja počakajte na svojih običajnih avtobusnih postajališčih!!

Vsi udeleženci boste razdeljeni v dve večji skupini. Prva skupina (7.b, 9.a in 9.b) bo v prvem delu športnega dne opravila spust z rafti. Medtem boste udeleženci druge skupine (7.a in 7.c) igrali odbojko na mivki ali nogomet. V drugem delu (po malici) se aktivnosti zamenjajo.

Udeleženci raftinga se boste v Dol pri Ljubljani vrnili okoli 13.30.

**Pohod po okolici**

Učenci, ki se niste prijavili na športni dan, se morate udeležiti pohoda do Oklega.

Vsi pohodniki se zberete ob 7.30 na igrišču v parku pred šolo. Povratek je predviden ob 12.30.

Želimo vam lep športni dan!

Vodja športnega dne Ravnatelj:

Aleš Lebar Gregor Pečan